
Rīgā 2024. gada 27. augustā (prot. Nr. 33 29. §)
Grozījumi Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi" (Latvijas Vēstnesis, 2023, 136. nr.; 2024, 40. nr.) šādus grozījumus:
· 1. Izteikt 2.2.2. apakšpunktu šādā redakcijā:
· "2.2.2. šo noteikumu 4.2. apakšpunktā minētās aktivitātes ietvaros:
· 2.2.2.1. Latvijas Republikas komercreģistrā reģistrēti komersanti, kas atbilst sīkā (mikro), mazā vai vidējā komersanta statusam saskaņā ar regulas Nr. 651/2014 2. panta 2. punktu;
· 2.2.2.2. fiziskas personas (biznesa ideju autori), kas veic vai gatavojas uzsākt saimniecisko darbību, un fizisko personu grupa – komanda, kas īsteno biznesa ideju;".
· 2. Izteikt 2.5. apakšpunktu šādā redakcijā:
· "2.5. eksportspējīgs komersants – šo noteikumu 4.2. apakšpunktā norādītās aktivitātes ietvaros tas ir komersants, kas atbilst kādai no viedās specializācijas stratēģijas jomām un kas ir prioritāri augsto, vidēji augsto un vidēji zemo tehnoloģiju nozares vai zināšanu ietilpīgu pakalpojumu komersants ar eksportspējīgu produktu;".
· 3. Izteikt 6. punktu šādā redakcijā:
· "6. Pasākuma ietvaros plānotais kopējais attiecināmais finansējums ir 87 249 026 euro (elastības finansējums – 21 265 107 euro), tai skaitā Eiropas Reģionālās attīstības fonda (turpmāk – ERAF) finansējums – 74 161 672 euro (elastības finansējums – 18 075 341 euro) un valsts budžeta finansējums – 13 087 354 euro (elastības finansējums – 3 189 766 euro). Maksimālais attiecināmais ERAF finansējuma apmērs nepārsniedz 85 procentus no projekta kopējā attiecināmā finansējuma. Projektu iesniegumos pasākuma īstenošanai kopējo pasākumam pieejamo finansējumu plāno ne vairāk kā 65 983 919 euro apmērā, tai skaitā ERAF finansējumu – 56 086 331 euro apmērā, valsts budžeta finansējumu – 9 897 588 euro apmērā."
· 4. Izteikt 8.1.1. apakšpunktu šādā redakcijā:
· "8.1.1. ar grantiem atbalstītie uzņēmumi – 35 uzņēmumi;".
· 5. Izteikt 8.1.2. apakšpunktu šādā redakcijā:
· "8.1.2. nefinansiālu atbalstu saņēmušie uzņēmumi – 212 uzņēmumi;".
· 6. Izteikt 8.1.3. apakšpunktu šādā redakcijā:
· "8.1.3. atbalstītie jaunie uzņēmumi – 133 uzņēmumi;".
· 7. Izteikt 8.1.4. apakšpunktu šādā redakcijā:
· "8.1.4. radītā inkubācijas kapacitāte – 197 (pirmsinkubācijā un inkubācijā atbalstīto uzņēmumu skaits);".
· 8. Izteikt 8.2.1. apakšpunktu šādā redakcijā:
· "8.2.1. ar grantiem atbalstītie uzņēmumi – 353 uzņēmumi;".
· 9. Izteikt 8.2.2. apakšpunktu šādā redakcijā:
· "8.2.2. nefinansiālu atbalstu saņēmušie uzņēmumi – 591 uzņēmumi;".
· 10. Izteikt 8.2.3. apakšpunktu šādā redakcijā:
· "8.2.3. atbalstītie jaunie uzņēmumi – 209 uzņēmumi;".
· 11. Izteikt 8.2.4. apakšpunktu šādā redakcijā:
· "8.2.4. radītā inkubācijas kapacitāte – 488 (pirmsinkubācijā un inkubācijā atbalstīto uzņēmumu skaits)."
· 12. Izteikt 9.2. apakšpunktu šādā redakcijā:
· "9.2. jauni uzņēmumi, kas joprojām darbojas tirgū, – 209 uzņēmumi."
· 13. Izteikt 10.3. apakšpunktu šādā redakcijā:
· "10.3. nefinansiālu atbalstu saņēmušie uzņēmumi radošo industriju jomā – 44 uzņēmumi;".
· 14. Izteikt 38. punktu šādā redakcijā:
· "38. Šo noteikumu 37.2. apakšpunktā minēto atbalstāmo darbību ietvaros radušās izmaksas ir attiecināmas atbilstoši atbildīgās iestādes izstrādātajām vienkāršoto izmaksu metodikām, kas saskaņotas ar vadošo iestādi."
· 15. Izteikt 42. punktu šādā redakcijā:
· "42. Maksimālais biznesa inkubatoru kopējā atbalsta periods vienam komersantam nepārsniedz četrus gadus no brīža, kad parakstīts līgums par atbalsta piešķiršanu starp gala labuma guvēju un finansējuma saņēmēju, pirmsinkubācijas periodam nepārsniedzot vienu gadu un inkubācijas atbalsta periodam – trīs gadus."
· 16. Izteikt 43. punktu šādā redakcijā:
· "43. Komersantu vērtēšanas komisijā šo noteikumu 37.2. apakšpunktā minētās aktivitātes ietvaros piedalās vismaz viens pārstāvis no finansējuma saņēmēja, no pārstāvniecībām atbilstošajām pašvaldībām, pašvaldību organizācijas (ja attiecināms), augstskolas, atbildīgās iestādes, Kultūras ministrijas (ja tiek vērtēti  gala labuma guvēju pieteikumi radošo industriju jomā), Aizsardzības ministrijas (ja tiek vērtēti gala labuma guvēju pieteikumi duālas nozīmes produktu, pakalpojumu un tehnoloģiju izstrādei drošības un aizsardzības jomā), no komersantu organizācijām, kas pārstāv pārstāvniecību teritoriju vai reģionu, no finanšu institūcijas vai uzņēmuma. Pārstāvim ir viena balss no katras organizācijas. Papildus iesaistītajiem nozaru ekspertiem un pārējiem dalībniekiem ir novērotāju tiesības. Vērtēšanas komisijas atzinumam ir konsultatīvs raksturs."
· 17. Izteikt 45.12.3. apakšpunktu šādā redakcijā:
· "45.12.3. telpu nomas un tehniskā aprīkojuma (gaismas, skaņas, video u. c. tehnikas) pakalpojumu izmaksas;".
· 18. Izteikt 45.13.2. apakšpunktu šādā redakcijā:
· "45.13.2. bukletu, baneru vai videoklipu izgatavošanas un tulkošanas izmaksas;".
· 19. Izteikt 45.13.5. apakšpunktu šādā redakcijā:
· "45.13.5. tehniskā aprīkojuma (gaismas, skaņas, video u. c. tehnikas) pakalpojuma izmaksas;".
· 20. Izteikt 69. punktu šādā redakcijā:
· "69. Finansējuma saņēmējs vismaz vienu reizi gadā kopā ar maksājuma pieprasījumu vadības informācijas sistēmā par katru gala labuma guvēju vai pēc atbildīgās iestādes pieprasījuma 10 darbdienu laikā iesniedz atbildīgajai iestādei šādu informāciju:
· 69.1. atbalstu saņēmušo gala labuma guvēju reģistrācijas numurs;
· 69.2. atbalstu saņēmušo gala labuma guvēju samaksāto nodokļu apmērs;
· 69.3. piesaistīto ārvalstu dalībnieku skaits atbalstītajos pasākumos (starptautiskās konferences);
· 69.4. sadarbība un tās rezultāti atbilstoši šo noteikumu 17. punktam;
· 69.5. katrā no RIS3 jomām sadalījumā pa gala labuma guvēju veidiem šādus RIS3 rādītājus šo noteikumu 4.2. apakšpunktā minētās aktivitātes ietvaros (ja attiecināms):
· 69.5.1. pētniecības un attīstības izdevumu apjoms – publiskais finansējums (euro);
· 69.5.2. pētniecības un attīstības izdevumu apjoms – privātās investīcijas (euro);
· 69.5.3. kopējie pētniecības un attīstības izdevumi:
· 69.5.3.1. iekšējie izdevumi uzņēmumā veiktajiem pētniecības un attīstības darbiem;
· 69.5.3.1.1. kārtējie izdevumi:
· 69.5.3.1.1.1. darbaspēka izmaksas (pētniecības un attīstības izdevumu apjoms, euro);
· 69.5.3.1.1.2. citi kārtējie izdevumi (euro);
· 69.5.3.1.2. kapitālizdevumi (ēkas, iekārtas, intelektuālā īpašuma tiesības, datoru programmatūra, euro);
· 69.5.3.2. ārējie izdevumi pētniecības un attīstības darbiem, kas pasūtīti citās iestādēs, uzņēmumos, organizācijās;
· 69.5.4. uzņēmuma pētniecības un attīstības personāla izglītība:
· 69.5.4.1. ar doktora grādu;
· 69.5.4.2. ar maģistra grādu, bakalaura grādu, pirmā vai otrā līmeņa augstāko vai profesionālo izglītību;
· 69.5.4.3. ar cita līmeņa izglītību, kas ir zemāka par šo noteikumu 69.5.4.2. apakšpunktā minēto;
· 69.5.5. no starptautiskām pētniecības programmām vai no ārvalstu partneriem piesaistītais ārvalstu finansējums (euro) pētniecībai;
· 69.5.6. rūpnieciskie pētījumi (pētniecības un attīstības izdevumu apjoms, euro);
· 69.5.7. tehniski ekonomiskā priekšizpēte (pētniecības un attīstības izdevumu apjoms, euro);
· 69.5.8. eksperimentālās izstrādes (pētniecības un attīstības izdevumu apjoms, euro);
· 69.5.9. jaunradītās tehnoloģijas (skaits);
· 69.5.10. jaunradītie produkti (preces un pakalpojumi, kas nav tehnoloģijas) (skaits);
· 69.5.11. atbalstītie komersanti (skaits);
· 69.5.12. radītie rūpnieciskā īpašuma objekti:
· 69.5.12.1. patents un patentu pieteikumi (skaits);
· 69.5.12.2. licences līgumi (skaits);
· 69.5.12.3. reģistrēts dizainparaugs (skaits);
· 69.5.12.4. pusvadītāja izstrādājums vai tā pieteikums (skaits);
· 69.5.12.5. preču zīme (ieskaitot kolektīvās zīmes) un sertifikācijas zīme (skaits);
· 69.5.13. ar projekta īstenošanu saistītās jaunradītās darbavietas pētniecībā un attīstībā (skaits);
· 69.5.14. projekta īstenošanas rezultātā sasniegtais neto apgrozījums (euro) no saimnieciskās darbības vai komercializēšanas;
· 69.5.15. projekta īstenošanas rezultātā sasniegtais komersanta eksports (euro) no saimnieciskās darbības vai komercializēšanas."
· 21. Papildināt ar 69.1 punktu šādā redakcijā:
· "69.1 Finansējuma saņēmējs katrā no RIS3 jomām sadalījumā pa gala labuma guvēju veidiem šo noteikumu 4.3. apakšpunktā minētās aktivitātes ietvaros uzkrāj rādītājus, kas minēti šo noteikumu 69.5.14. un 69.5.15. apakšpunktā."
· 22. Izteikt 72. punktu šādā redakcijā:
· "72. Ja atbalsts gala labuma guvējam saimnieciskās darbības veikšanai ir kvalificējams kā komercdarbības atbalsts, tad atbalstu sniedz saskaņā ar Komisijas regulu Nr. 2023/2831 un normatīvajiem aktiem par de minimis atbalsta uzskaites un piešķiršanas kārtību, kā arī ņemot vērā šo noteikumu 56. punktā norādītās kārtības (metodikas):
· 72.1. šo noteikumu 2.2.1. apakšpunktā minētajiem gala labuma guvējiem – šo noteikumu 18.4., 18.6. un 18.12. apakšpunktā un 35. punktā minētajām darbībām;
· 72.2. šo noteikumu 2.2.2.1. apakšpunktā minētajiem gala labuma guvējiem – šo noteikumu 18.6. apakšpunktā un 37. punktā minētajām darbībām;
· 72.3. šo noteikumu 2.2.2.2. apakšpunktā minētajiem gala labuma guvējiem – šo noteikumu 18.6., 37.3. un 37.4. apakšpunktā minētajām darbībām;
· 72.4. šo noteikumu 2.2.3. apakšpunktā minētajiem gala labuma guvējiem – šo noteikumu 18.5., 18.6. apakšpunktā un 45. punktā minētajām darbībām."
· 23. Izteikt 79. punktu šādā redakcijā:
· "79. Finansējuma saņēmējs pirms de minimis atbalsta piešķiršanas gala labuma guvējam pārbauda, vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru."
· 24. Izteikt 80. punktu šādā redakcijā:
· "80. Gala labuma guvējs piešķirto de minimis atbalstu var apvienot ar citu de minimis atbalstu, tai skaitā par vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus."
· 25. Izteikt 81. punktu šādā redakcijā:
· "81. Finansējuma saņēmējs lēmumu par de minimis atbalsta piešķiršanu var pieņemt līdz 2030. gada 31. decembrim, ievērojot Komisijas regulas Nr. 2023/2831 7. panta 3. punktā un 8. pantā noteikto darbības termiņu."
· 26. Izteikt 84. punktu šādā redakcijā:
· "84. Ja tiek pārkāpti Komisijas regulas Nr. 2023/2831 nosacījumi, gala labuma guvējam ir pienākums atmaksāt atbalsta sniedzējam projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 27. Izteikt 85. punktu šādā redakcijā:
· "85. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr. 2023/2831 1. panta 1. punktā minētos nozaru un darbību ierobežojumus. Finansējuma saņēmējs nepiešķir gala labuma guvējam de minimis atbalstu, ja tas darbojas kādā no Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā noteiktajām neatbalstāmajām nozarēm un šo noteikumu 2. pielikumā noteiktajām neatbalstāmajām nozarēm un darbībām."

	Ministru prezidentes pienākumu izpildītāja ‒ tieslietu ministre
	(paraksts*)
	I. Lībiņa-Egnere

	Ekonomikas ministrs
	(paraksts*)
	V. Valainis


* Dokuments ir parakstīts ar drošu elektronisko parakstu

